Diari Oficial de la Generalitat Valenciana


Sumari del DOGV 8317, del 14-06-2018 (2018/5370)

Notificació de la sentència dictada en el procediment de mesures contenciós número 190/2017.
--------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5370


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures contenciós número 190/2017. [2018/5370]  
Lletrat de l'Administració de justícia: Jesús Larrosa Abellán.  
Part demandant: Jesenia Elizabeth Bazurto Chávez.  
Part demandada: Christian Eduardo Montiel Barsallo.  
Sobre guarda, custòdia o aliments de fills menors no matrimonials no consensuats.  
En el procediment dalt referenciat, s'ha dictat la resolució que literalment és com es diu:  
  
«Dispositiva  
Estime la demanada interposada, he d'establir les següents mesures en interés de la filla menor:  
1r. S'atribueix, a la mare l'exercici exclusiu de la pàtria potestat, sobre el fill menor I. E i I. J. Nascuts el 28 de maig de 2011 i el 2 d'octubre de 2013.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar totes les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir, per si sola sense consentiment patern, l'elecció o el canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en el mode de dur-ho a terme; el canvi de domicili; l'autorització per a l'eixida del territori nacional, l'obtenció del DNI, passaport i, en general, qualsevol tràmit administratiu que d'ordinari requeriria autorització d'ambdós progenitors.  
2n. S'atribueix, a la mare, la guarda i custòdia dels menors.  
3r. No s'estableix cap règim de visites a favor del pare.  
4t. S'assenyala la quantitat de 180 - mensuals en concepte d'aliments en favor de cada fill, quantitat que el pare ingressarà els primers cinc dies de cada mes en el compte que designe de la mare, que s'actualitzarà anualment d'acord amb les variacions de l'índex de preus al consum, i cada progenitor haurà de pagar el 50 % de les despeses extraordinàries que puguen ocasionar els fills, en els termes expressats en el fonament sisé. La primera pensió a pagar serà la corresponent a gener de 2017, data d'interposició de la demandada.  
5é. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts, i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. És necessària la prèvia consignació de 50 euros en el compte de consignacions i depòsits d'aquest jutjat, sense el requisit del qual no s'admetrà a tràmit el recurs (DA 15, LOPJ, modificada per la LO 1/2009 de 03.11.2009).  
Un vegada ferma aquesta resolució, remeteu un testimoniatge al Registre Civil d'Elx i al Registre Civil central, on consta inscrit el naixement de cada menor, per a inscriure l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i firme.»  
  
Publicació: l'anterior sentència va ser donada i publicada; es va publicar en el mode previst en l'article 212 de la Llei d'Enjudiciament Civil. En done fe.  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació al demandat Christian Eduardo Montiel Barsallo de la dispositiva de la Sentència número 353/18, de data 4 de maig de 2018.  
  
Elx, 4 de maig de 2018.- El lletrat de l'Administració de justícia: Jesús Larrosa Abellán.